**CIRCULAR XX/20XX DE LA INTERVENCIÓ NOM ENTITAT LOCAL SOBRE L’OMISSIÓ DE LA FUNCIÓ INTERVENTORA**

**ANTECEDENTS**

El Reial decret 424/2017, de 28 d’abril, pel que es regula el règim jurídic del control intern de les entitats del sector públic local (RD 424/2017) regula, en el Títol II, el procediment d’omissió de la funció interventora que, fins a l’aprovació del RD 424/2017, no estava desenvolupat.

En els casos que, d’acord amb el previst en el RD 424/2017, la funció interventora fos preceptiva i s’hagués omès, no es podrà reconèixer l’obligació, ni tramitar el pagament, ni intervenir favorablement aquestes actuacions fins que es conegui i resolgui aquesta omissió en els termes previstos en aquest procediment.

L’omissió de la funció interventora, d’acord amb el previst a l’article 28.*d* de la Llei 19/2013, de 9 de desembre, de transparència, accés a la informació pública i bon govern, constitueix una infracció molt greu quan aquesta conducta es pugui considerar culpable.

El procediment d’omissió de la funció interventora previst en el RD 424/2017 cal adaptar-lo a l’estructura organitzativa de [*nom entitat local*], per la qual cosa, la Intervenció dicta aquesta Circular.

**Primer.- Objecte**

La present Circular té per objecte regular les actuacions relatives al procediment previst a l’article 28 del RD 424/2017 que s’hauran de dur a terme en el cas de produir-se un supòsit d’omissió de la funció interventora, quan aquesta fos preceptiva d’acord amb la normativa aplicable.

**Segon.- Àmbit d’aplicació subjectiu**

La present Circular serà d’aplicació a les actuacions derivades de l’omissió de la funció interventora, en aquells supòsits que fos preceptiva i s’hagués omès, respecte [*nom entitat local*], (*i als seus ens dependents amb pressupostos limitats*)[[1]](#footnote-1).

**Tercer.- Àmbit d’aplicació objectiu**

La present Circular serà d’aplicació en els supòsits que, d’acord amb l’establert en el Títol II del RD 424/2017, la funció interventora sigui preceptiva i s’estigui davant d’algun dels supòsits següents:

1. S’hagi dictat l’acte administratiu ometent l’exercici de la funció interventora.
2. S’hagi produït el fet que hagués motivat l’acte administratiu sense que aquest s’hagi dictat.

**Quart.- Procediment per a l’emissió de l’informe d’omissió**

No es podrà comprometre la despesa, ni reconèixer l’obligació, ni tramitar el pagament, ni intervenir favorablement aquestes actuacions fins que es conegui i es resolgui l’omissió de la funció interventora mitjançant el següent procediment:

1. L’òrgan interventor, en conèixer l’omissió de la funció interventora, ho posarà de manifest al responsable de l’expedient de [*nom entitat local*] o, si s’escau, de l’ens subjecte a funció interventora (a partir d’ara, responsable de l’expedient), requerint-lo per tal que emeti un informe[[2]](#footnote-2) que posi de manifest:
2. Descripció detallada de la despesa.
3. Acreditació que les prestacions s’han realitzat efectivament.
4. Justificació i valoració que el preu, import o quantia proposada s’ajusta al de mercat, a les tarifes oficials o als imports reglamentaris, segons procedeixi.
5. Justificació del motiu pel qual s’ha produït l’omissió de la funció interventora.
6. Declaració expressa sobre:
   * + La possibilitat o no de restitució del bé rebut i/o devolució de l’aportat.
     + Si hi ha o no altres despeses susceptibles d’indemnització.
     + Si l’actuació del proveïdor ha estat o no per ordre de l’Administració, i si aquesta actuació ha estat o no de bona fe.
7. Conclusions.
8. Un cop rebut l’informe del responsable de l’expedient, l’òrgan interventor emetrà, en el termini de 10 dies hàbils, informe sobre l’omissió de la funció interventora, que no tindrà naturalesa d’informe de fiscalització, i el qual posarà de manifest, com a mínim, els següents extrems:
9. Descripció detallada de la despesa:
   * + Òrgan gestor
     + Objecte de la despesa
     + Import
     + Naturalesa jurídica de la despesa
     + Data de realització
     + Aplicació pressupostària
     + Exercici econòmic al qual s’imputa la despesa
10. Exposició dels incompliments normatius que, a judici de l’òrgan interventor, tenint en compte els extrems considerats com a requisits bàsics pel ple de [*nom entitat local*], es van produir en el moment en què es va adoptar l’acte administratiu ometent la funció interventora o que es va produir el fet que hagués motivat l’acte administratiu sense que aquest s’hagués dictat, enunciant expressament els preceptes legals infringits.
11. Constatació que les prestacions s’han realitzat efectivament i que el seu preu s’ajusta al preu de mercat, tenint en compte les valoracions i justificants aportats pel responsable del contracte.
12. Comprovació que existeix crèdit pressupostari adequat i suficient per satisfer l’import de la despesa.
13. Determinació de la possibilitat i conveniència de la revisió de l’acte dictat amb infracció de l’ordenament jurídic, d’acord amb els criteris recollits a l’apartat cinquè d’aquesta Circular.
14. Determinació del tipus d’omissió de la funció interventora, segons la següent classificació de motius que l’han originat:
    * + Despeses que el gestor considerava no fiscalitzables
      + Falta de tramitació del corresponent expedient
      + Falta de crèdit adequat i suficient
      + Incorrecta utilització del procediment de contractació
      + Endarreriments en la tramitació de l’expedient
      + Urgències
      + Incompliments no justificats o altres

En el cas que s’hagi produït una omissió de la intervenció de la comprovació material de la inversió, per a l’emissió de l’informe d’omissió per part de l’òrgan interventor es tindrà en compte el previst a l’apartat sisè d’aquesta Circular.

1. L’informe emès per l’òrgan interventor es traslladarà al responsable de l’expedient, per tal que, si ho considera convenient, segueixi amb el procediment i amb la resta d’actuacions que, si s’escau, procedeixin, d’acord amb el previst a l’apartat setè d’aquesta Circular.

**Cinquè.- Criteris a tenir en compte per l’òrgan interventor a l’hora de determinar la possibilitat o conveniència de revisió dels actes dictats amb infracció de l’ordenament jurídic**

1. Si no s’ha detectat cap més infracció de l’ordenament jurídic que la pròpia omissió del tràmit preceptiu de funció interventora:

Determinar la possibilitat de convalidar mitjançant resolució l’omissió de la funció interventora i acordar la continuïtat del procediment i, si s’escau, el reconeixement de les obligacions corresponents.

1. Si s’han detectat infraccions de l’ordenament jurídic, a més de la pròpia omissió del tràmit preceptiu de funció interventora, que qualifiquen l’acte com a anul·lable:

Determinar la possibilitat de convalidar mitjançant resolució l’omissió de la funció interventora i els incompliments normatius detectats com a conseqüència d’infraccions de l’ordenament jurídic, els quals són susceptibles d’esmena, i acordar la continuïtat del procediment i, si s’escau, el reconeixement de les obligacions corresponents.

1. Si s’han detectat infraccions de l’ordenament jurídic, a més de la pròpia omissió del tràmit preceptiu de funció interventora, que qualifiquen l’acte com a nul, es podrà optar per:
2. Determinar la possibilitat de convalidació de l’omissió de la funció interventora, acordant la continuïtat del procediment i, si s’escau, per raons d’economia processal, el reconeixement de les obligacions corresponents, sense perjudici que sigui necessària la prèvia sol·licitud de representant de la Intervenció per a realitzar la intervenció de la comprovació material de la inversió, tenint en compte el que preveu l’article 28.2.*e* del RD 424/2017, quan de la informació existent a l’expedient es dedueixi:
   * Si és presumible que l’import de la indemnització que pugui procedir després de la revisió d’ofici no sigui inferior a l’import de les factures, retribucions o liquidacions que es volen tramitar.
   * Si d’acord amb la informació que consta a l’expedient i, concretament, de l’informe del responsable de l’expedient, hi ha la possibilitat o no de restitució del bé rebut i/o devolució de l’aportat, l’existència o no d’altres despeses susceptibles d’indemnització, si l’actuació del proveïdor ha estat o no per ordre de l’Administració i si aquesta actuació ha estat o no de bona fe, i si correspon o no l’abonament del seu valor (factura, retribució o liquidació) que eviti l’enriquiment injust.
3. Determinar la possibilitat d’instar a la revisió d’ofici, acudint a la via d’indemnització de danys i perjudicis, i a la suspensió del procediment, tenint en compte el que preveu l’article 28.2.*e* del RD 424/2017,quan de la informació existent a l’expedient es dedueixi:
   * Si és presumible que l’import de la indemnització que pugui procedir després de la revisió d’ofici sigui inferior a l’import de les factures, retribucions o liquidacions que es volen tramitar.
   * Si d’acord amb la informació que consta a l’expedient i, concretament, de l’informe del responsable de l’expedient, hi ha la possibilitat o no de restitució del bé rebut i/o devolució de l’aportat, l’existència o no d’altres despeses susceptibles d’indemnització, si l’actuació del proveïdor ha estat o no per ordre de l’Administració i si aquesta actuació ha estat o no de bona fe, i si correspon o no l’abonament del seu valor (factura, retribució o liquidació) que eviti l’enriquiment injust.

**Sisè.- Omissió de la intervenció de la comprovació material de la inversió**

En el cas que la Intervenció detecti que s’ha produït una omissió de la funció interventora per no haver intervingut la comprovació material de la inversió, s’actuarà d’acord amb el següent:

1. Si no consta l’acta de recepció en l’expedient:

Es comunicarà al responsable de l’expedient per tal que es dugui a terme l’acte de recepció de la inversió. Aquest haurà de sol·licitar, prèviament, a la Intervenció la seva assistència en els termes regulats en la Circular informativa de la Intervenció núm. XX/20XX, sobre les instruccions relatives al desenvolupament de la funció interventora en l’àmbit de la comprovació material de la inversió.

1. Si consta l’acta de recepció en l’expedient, signada de conformitat, sense la preceptiva assistència de la Intervenció:

Prèviament a l’emissió de l’informe d’omissió de la funció interventora, l’òrgan interventor haurà de procedir a la realització de la comprovació material de la inversió, sempre que sigui materialment possible realitzar-la. Aquesta comprovació material no es realitzarà en l’exercici de la funció interventora.

El resultat de la comprovació material de la inversió efectuada per l’òrgan interventor es recollirà en l’apartat de l’informe d’omissió corresponent al punt 2*.c* regulat en l’apartat quart d’aquesta Circular. Aquest resultat podrà ser: “favorable”, “favorable amb observacions” o “desfavorable”, d’acord amb els criteris previstos per a l’emissió del resultat de la intervenció de la comprovació material de la inversió que figuren recollits a la clàusula 10 i següents de la Circular informativa de la Intervenció núm. XX/20XX dictada a tal efecte.

**Setè.- Actuacions a tenir en compte per a la continuïtat del procediment**

Un cop emès l’informe d’omissió de la funció interventora, l’òrgan interventor el traslladarà al responsable de l’expedient, per tal que, unint aquest informe a les actuacions, l’alcalde-president de [*nom entitat local*] pugui decidir si continua, o no, el procediment i les altres actuacions que, si s’escau, procedeixin.

En els casos en què l’omissió de la funció interventora faci referència a obligacions o despeses competència del ple, l’alcalde-president de [*nom entitat local*] haurà de sotmetre a decisió del ple si continua el procediment i les altres actuacions que, si s’escau, procedeixin.

L’acte en què es proposi acordar el reconeixement de les obligacions que procedeixin estarà subjecte a intervenció prèvia, sense perjudici que també sigui preceptiva la prèvia intervenció de la comprovació material de la inversió.

En cas que la intervenció de la comprovació material de la inversió sigui preceptiva i s’hagi omès, s’haurà de tenir en compte el següent:

1. Si el resultat de la comprovació material de la inversió efectuada per l’òrgan interventor conclou de manera “favorable” o “favorable amb observacions”:

En la conclusió de l’informe d’intervenció del reconeixement de l’obligació hi constarà com a observacions l’omissió produïda i el resultat de la comprovació efectuada.

1. Si el resultat de la comprovació material de la inversió efectuada per l’òrgan interventor conclou de manera “desfavorable”:

La conclusió de l’informe d’intervenció del reconeixement de l’obligació serà, en qualsevol cas, amb objeccions.

L’acord favorable de l’alcalde-president o del ple no eximirà de l’exigència de les responsabilitats que corresponguin.

**Vuitè.- Tramesa d’informació**

En l’informe anual que ha d’elaborar l’òrgan interventor referent a l’exercici de la funció interventora en compliment de l’article 15.6 del RD 424/2017, el qual s’ha de donar compte al ple juntament amb la liquidació del pressupost, s’hi relacionaran tots els informes d’omissió de la funció interventora elaborats per l’òrgan interventor durant l’exercici objecte de liquidació.

Un cop informat el ple de l’entitat local, en ocasió del compte general, es remetrà a la Sindicatura de Comptes una relació de tots els informes d’omissió de la funció interventora elaborats per l’òrgan interventor durant l’exercici objecte de liquidació.

**ANNEX**

**SOL·LICITUD D’INFORME JUSTIFICATIU DE LES PRESTACIONS REALITZADES**

**IDENTIFICACIÓ DE L’EXPEDIENT**

1. **Número i descripció de l’expedient:**
2. **Modalitat de la despesa i tipus d’expedient:**
3. **Fase de la despesa:**
4. **Import de la fase de la despesa:**
5. **Aplicació pressupostària:**
6. **Òrgan competent d’aprovació d’aquesta fase de la despesa:**

**ANTECEDENTS**

L’òrgan interventor dedueix que s’ha incorregut en un supòsit d’omissió de la funció interventora, ja que la despesa identificada en el punt anterior estava sotmesa a funció interventora i, per tant, d’acord amb l’article 28 del RD 424/2017, no es podrà reconèixer l’obligació, ni tramitar el pagament, ni intervenir favorablement l’actuació especificada fins que es conegui i es resolgui aquesta omissió.

**FONAMENTS JURÍDICS**

1. Reial decret legislatiu 2/2004, de 5 de març, pel que s’aprova el text refós de la Llei reguladora de les hisendes locals (RDLeg 2/2004).
2. Reial decret 424/2017, de 28 d’abril, pel qual es regula el règim jurídic del control intern a les entitats del sector públic local (RD 424/2017).
3. Circular XX/20XX de la Intervenció de la [*nom entitat*] sobre l’omissió de la funció interventora.

Per tot l’anterior, i amb la finalitat d’emetre l’informe previst a l’article 28.2 del RD 424/2017, es SOL·LICITA l’emissió d’un informe en el que es detalli la informació següent:

**“MODEL D’INFORME JUSTIFICATIU DE LES PRESTACIONS REALITZADES**

**IDENTIFICACIÓ DE L’EXPEDIENT**

* **Número i descripció de l’expedient:**

**ANTECEDENTS**

L’òrgan interventor dedueix que s’ha incorregut en un supòsit d’omissió de la funció interventora, i, per tant, d’acord amb l’article 28 del RD 424/2017, no es pot reconèixer l’obligació, ni tramitar el pagament, ni intervenir favorablement l’actuació especificada fins que es conegui i es resolgui aquesta omissió.

**FONAMENTS JURÍDICS**

1. Reial decret legislatiu 2/2004, de 5 de març, pel que s’aprova el text refós de la Llei reguladora de les hisendes locals (RDLeg 2/2004).
2. Reial decret 424/2017, de 28 d’abril, pel qual es regula el règim jurídic del control intern a les entitats del sector públic local (RD 424/2017).
3. Circular XX/20XX de la Intervenció de [*nom entitat local*] sobre l’omissió de la funció interventora

Vista la sol·licitud d’informe justificatiu de les prestacions realitzades de data [*data sol·licitud informe*], s’emet el següent:

**INFORME**

1. **DESCRIPCIÓ DETALLADA DE LA DESPESA**

*(En aquest apartat s’haurà de detallar tota la informació rellevant necessària que permeti identificar la despesa, així com, la data de la resolució o acord adoptat amb omissió de la funció interventora, si s’escau)*

1. **ACREDITACIÓ QUE LES PRESTACIONS S’HAN REALITZAT EFECTIVAMENT**

*(En aquest apartat s’haurà d’adjuntar la corresponent acta de recepció, de conformitat, albarà o certificació expedida pel cap del centre gestor, dependència, ens dependent, o de qui correspongui rebre o acceptar les obres, serveis, subministraments o adquisicions, on s’expressarà haver-se fet càrrec del material adquirit, especificant amb el detall necessari per a la seva identificació, o haver-se executat l’obra o servei d’acord a les condicions generals)*

1. **JUSTIFICACIÓ I VALORACIÓ QUE EL PREU, IMPORT O QUANTIA PROPOSADA S’AJUSTA AL DE MERCAT, A LES TARIFES OFICIALS O ALS IMPORTS REGLAMENTARIS, SEGONS PROCEDEIXI**

*(En aquest apartat s’haurà d’acreditar l’ajustament del preu, valor o import de la proposta al mercat o a la normativa pertinent. Aquesta justificació es podrà suportar en assessoraments especialitzats, valoracions tècniques o tarifes oficials, o qualsevol altre qüestió que permeti acreditar aquesta circumstància)*

1. **JUSTIFICACIÓ DEL MOTIU PEL QUAL S’HA PRODUÏT L’OMISSIÓ DE LA FUNCIÓ INTERVENTORA**

*(En aquest apartat s’hauran d’exposar els motius que van dur a terme a la realització de l’actuació sense la intervenció preceptiva, així com qualsevol altra qüestió que, per la seva rellevància, es vulgui posar de manifest)*

1. **DECLARACIÓ EXPRESSA SOBRE ELS ASPECTES SEGÜENTS:**

*1) És possible la restitució del que s’ha rebut i/o la devolució del que s’ha aportat?*

*2) Hi ha altres despeses acreditades susceptibles d’indemnització?*

*3) El proveïdor ha actuat per ordre de l’Administració? És acreditable la seva bona fe?*

D’acord amb tot l’exposat, s’emet aquest informe amb les següents:

**CONCLUSIONS**

*(En aquest apartat s’hauran d’exposar les conclusions a les quals ha arribat el responsable de la despesa, tenint en compte totes les dades detallades en els apartats anteriors, i justificar si procedeix la continuïtat del procediment per al reconeixement de les corresponents obligacions, així com aquelles altres actuacions que consideri oportunes).”*

1. NOTA INFORMATIVA: Incloure la frase “*i als seus ens dependents amb pressupostos limitats”* en cas que l’entitat local tingui ens dependents subjectes a funció interventora (organismes autònoms o consorcis) [↑](#footnote-ref-1)
2. Proposta de model de sol·licitud d’informe a l’Annex d’aquesta Circular [↑](#footnote-ref-2)